LV Eiropas Savienības Oficiālais Vēstnesis C 289/12

Noteikumi par vēsturiskajiem arhīviem

Bankas Vadības komiteja pieņēmusi 2005. gada 7. oktobrī

(2005/C 289/07)

Tā kā Eiropas Investīciju banka

ir finanšu institūcija, kas pieder Eiropas Savienības dalībvalstīm;

saskaņā ar Eiropas Kopienas dibināšanas līguma 267.pantu tās uzdevums ir Kopienas interesēs veicināt līdzsvarotu un noturīgu kopējā tirgus attīstību, gan darbojoties kapitāla tirgū, gan izmantojot bankas pašas resursus. Šajā nolūkā banka, kuras mērķis nav gūt peļņu, piešķir aizdevumus un dod galvojumus, tādējādi sekmējot investīciju projektu finansēšanu visās tautsaimniecības nozarēs;

neatlaidīgi īsteno aktīvu informācijas politiku un arī turpmāk pastiprinās centienus sniegt sabiedrībai vispārīgu informāciju par savu darbību, politiku un kārtību;

atzīst, ka saskaņā ar labas pārvaldības prasībām, kas jāievēro Savienības institūcijām un organizācijām, to skaitā arī Bankai, dokumentiem jābūt pēc iespējas pilnīgāk pieejamiem sabiedrībai, un jebkuriem ierobežojumiem piekļūt dokumentiem jābūt pamatotiem ar atsauci uz iepriekš sagatavotiem noteikumiem;

Tā kā

1997. gadā un vēlāk 2002. gadā Banka ir publicējusi noteikumus par dokumentu nodošanu atklātībai, kas pašlaik tiek no jauna izskatīti;

Banka ir pieņēmusi šādus noteikumus par saviem vēsturiskajiem arhīviem:

1. pants

Priekšmets

Banka dara savu vēsturisko arhīvu dokumentus pieejamus sabiedrībai saskaņā ar šajā politikas dokumentā paredzētajiem noteikumiem pēc 30 gadu laikposma beigām, sākot no šī dokumenta izveidošanas dienas.

Šajos noteikumos “Arhīvi” apzīmē visus dokumentus, lai arī kādi tie būtu vai ar kādiem nesējiem tos Banka vai tās darbinieki būtu tos sagatavojuši vai saņēmuši, pildot savus pienākumus, kas saistīti ar Bankas darbību.

EIB “Vēsturisko arhīvu” fondus veido tā EIB arhīvu daļa, kas nošķirta pastāvīgai glabāšanai Eiropas Savienības Vēsturiskajos arhīvos Florencē.

2. pants

Procedūra

Dokumenti, kuri ir 30 gadus veci un glabājas EIB fondos, vispirms jāšķiro, lai atdalītu dokumentus, kuri jāsaglabā, no tiem, kuriem nav ne administratīvas, ne arī vēsturiskas vērtības.

Vēsturisko arhīvu dokumenti uzskatāmi kā “EIB Slepeni” ar ierobežotu pieejamību, kamēr nav atcelta to slepenība.

Ja kādi dokumenti ir saistīti ar trešajām personām, tiem var turpināt piemērot izņēmumus, kas minēti EIB noteikumos par pieeju dokumentiem. Šādā gadījumā izņēmumus var piemērot visam dokumentam vai tā daļai pēc 30 gadu laikposma beigām, ja ir izpildīti visi attiecīgie nosacījumi to piemērošanai.

Pirms izlemt jautājumu par to, vai darīt sabiedrībai pieejamus iepriekšējā paragrāfā minētos dokumentus, Bankai jāsaņem piekrišana no attiecīgās personas vai organizācijas par tās nodomu darīt konkrētos dokumentus pieejamus sabiedrībai. Ja trešā persona nesniedz atbildi vai ja nav iespējams no trešās personas saņemt atbildi, Banka pati pieņem pamatotu lēmumu par atļauju nodot attiecīgo dokumentu atklātībai.

Dokumentus, kuriem slepenība nav atcelta pirmajā izskatīšanā, pārbauda regulāri vismaz reizi piecos gados.

3. pants

EIB katru gadu publicēInformācijas pieejamība

informāciju par savu darbību saistībā ar vēsturiskajiem arhīviem.

Sabiedrībai EIB Vēsturisko arhīvu dodumenti būs pieejami caur Eiropas Savienības Vēsturiskajiem arhīviem Eiropas Universitātes institūtā Florencē, Itālijā (http://www.iue.it/ECArchives/).